በሶማሌ ጥልቅ የውሃ ጉድጓዶች ሰውና እንስሳትን ከድርቅ መታደግ ችለዋል
በኢትዮጵያ ሶማሌ ክልል የተቆፈሩት ጥልቅ የውሃ ጉድጓዶች ሰውና እስሳትን ከድርቅ መታደግ መቻላቸውን ነዋሪዎች ገልጸዋል፡፡በክልሉ በተለያዩ አካባቢዎች የውሃ ጉድጓድ ተቆፍሮ ለአግለግሎት መብቃታቸው ነዋሪዎችና እንስሳት ውሃ በቅርበት እንዲያገኙ ረድቷቸዋል፡፡ጀረር ዞን የጉና ገዶ ወረዳ ነዋሪ ወይዘሮ አይሻ ሐሰን ለዋልታ እንደገለጹት ቀደም ሲል ውሃ ለማግኘት የዕለቱ ረጅም ጉዞ ያደርጉ እንደነበር እንደነበር አስታውሰው የውሃ ጉድጓድ መቆፈሩ ውሃ በቅርበትና በሚፈልጉት መጠን እንዲያገኙ ረድቷቸዋል ፡፡አቶ ሐሰን መሐመድ የወይዘሮ አይሻን ሐሳብ ይጋራሉ፡፡ የውሃ ጉድጓዶቹ መቆፈር ቀደም ሲል ለእንስሳትና ለዕለት ፍጆታ ውሃ ፍለጋ ያሳለፉትን መከራና እንግልት እንዳስቀረላቸው ገልጸዋል፡፡የወረዳው የጥል ውሃ ፕሮክቶች ኃላፊ ኢንጂነር አሕመድ መሐመድ ውሃው ሁለት ወረዳዎችንና አራት ቀበሌዎችን ተጠቃሚ አንደሚያደርጋቸው ገልጸዋል እያንዳንዳቸው በሰከንድ 22 ሊትር ውሃ ለማምረት የሚያስችሉ ሁለት ጉድጋዶች መቆፈራቸውን ጠቁመው 146 ኪሎሜትር ርዝመት ያለው መስመር መዘርጋቱንም አስታውሰዋል፡፡በየ5ኪሎሜትር ርቀትም ሕብረተሰቡ በጋራ ውሃ የሚቀዳበት የጋራ ቦኖ ቧንቧና ለእንስሳት ውሃ መጠጫ ደግሞ ገንዳ መዘጋጀቱን አመልክተዋል፡፡አብዛኛው የግንባታ ሥራ የተጠናቀቀ ሲሆን ቀሪው በአጭር  ጊዜ ተጠናቆ ሁሉም ቀበሌዎች ተጠቃሚ ይሆናሉ ብሏል፡፡ለግንባታም 220 ሚሊየን ብር ወጪ መደረጉን ጠቁማል፡፡በታህተንት ዞን የአርሽ ወረዳና በጀረር ዞን ሐኪል ወረዳ የተቆፈሩት ጥልቅ ጉድጓዶችም ሕብረተሰቡን ተጠቃሚ ማድረጋቸውነ ለዋልታ አስተያየታቸውን የሰጡ ነዋሪዎች ገልጸዋል፡፡የአርሽ ወረዳ ነዋሪ ወይዘሮ አሚና አብዲና የአባሬ ወረዳ ነዋሪው አቶ መሐሙድ ሱሌማን ጉድጋጓዶቹ ለነዋሪዎቹ ትልቅ እፎይታ መፍጠራቸውን ይገልጻሉ፡፡ጉድጓዶቹ ከአካባቢው ሰውና እንስሳት ውሃ በማግኘታቸው የተረጋጋ ሕይወት እንዲኖሩም አስችሏቸዋል ነው ያሉት ፡፡በአቧሬ ወረዳ የተቆፈረው የውሃ ጉድጋድ 75 ሺህ ሰዎችን በአርሲ ወረዳ የተቆፈረው ጉጓድ ደግሞ 150ሺህ ሰዎችን ተጠቃሚ ማድረግ የሚያስቸው አቅም እዳላቸው ከወረዳዎቹ ውሃ ልማት ጽሕፈት ቤት የተገኘኙ መረጃዎች ያረዳሉ፡፡